Vydavateľstvo Elist

www.elist.sk

Autor: © YONADUS, 2026

Ilustrácie: © Zoja Bačová

Vydavateľstvo: © Elist s.r.o., Liptovský Mikuláš

Rok vydania: 2026

Všetky práva vyhradené. Nijaká časť tejto knihy nesmie byť reprodukovaná, uchovávaná v rešeršných systémoch alebo prenášaná akýmkoľvek spôsobom vrátane elektronického, mechanického, fotografického či iného záznamu bez predchádzajúceho písomného súhlasu autora, respektíve vydavateľa.

ISBN EPUB: 978-80-8197-619-3

ISBN MOBI: 978-80-8197-620-9

ÚVOD

Tento príbeh ukazuje výlet, ktorý je dlhší, ako sa môže zdať.

Len dvaja ľudia na cestách.

Poukazuje na jeden deň, na roky, na pár momentov, ktoré vo výsledku dokážu zmeniť.

Kde oči čítajú, srdce hľadá.

POČIATOK CESTY, PRÍBEHU

Je krásny jarný deň plný čistej oblohy, vôní a predvádzania sa prírody. Je to deň, v ktorý si každý viac uvedomuje, v akom krásnom svete sa dennodenne točíme. Je piatok, ideálny deň na výlet či už do prírody, alebo len na sedenie v parku na lavičke.

Preto sa v tento krásny deň Sonny a Violet rozhodli tráviť spolu čas, užívať si jeden druhého, bytie spolu bez ohľadu na čas, miesto, finančné postavenie, pôvod, okolie. Sonny mal vždy rád takéto výlety a spoznávanie, vždy rád sledoval iných ľudí, ich príbehy a zároveň aj trápenia. Možno to súviselo s tým, že jeho tvár bola zdeformovaná od narodenia a ľudia vždy na neho pozerali inak. Svoje kvality dokazoval skrze rozprávania a vystupovania, aby zmenil predstavy ľudí, ktoré si vytvárali na základe jeho vzhľadu. Aj preto tak veľmi miloval Violet, pretože jej to nemusel nikdy dokazovať. Ona od prvého momentu videla jeho, nie jeho tvár. Violet bola tá najviac dobrosrdečná a optimistická duša a zároveň človek prítomný a sem-tam pesimistický, kontrastný. No nikdy nie pri ľuďoch a pri ich problémoch. To jej až niekedy Sonny vyčítal pre jej dobro. ,,Mysli na to, že aj ty si dôležitá, nie iba ostatní,“ hovorieval jej. Ich vzťah prerástol cez verné priateľstvo a hlboké spoznávanie jeden druhého až do niečoho väčšieho a bližšieho. Našli sa asi v ten najmenej očakávaný moment v ich životoch, no o to silnejšie a úprimnejšie to od začiatku bolo, aj keď sa do určitej miery nepotrebovali, stále vyhľadávali jeden druhého.

Ich výlet sa začína jedným nabaleným autom a krásnymi cestami bez nikoho navôkol, bez potreby brať ohľad na niekoho iného. Išlo im len a len o ten pocit voľnosti, možno cítenie niečoho nového, je to ideálny stav. Ich výlet je naplánovaný na dlhú, no zaujímavú cestu. Verili, že idú správnou cestou, lebo doma si to všetko naplánovali a nechodia bez príprav na takéto dlhé cesty. Bol to krásny deň, čakal ich prejazd cez dva veľké kopce, viditeľné už z veľkej diaľky. Ich cieľom bolo jedno jazero, na ktoré dostali odporúčanie a veľmi ho chceli vidieť a len tak si pri ňom oddýchnuť.

Koniec ukážky